|  |  |
| --- | --- |
| **ΠΕΡΙΕΧΟΜΕΝΑ** | **1** |
| **ΕΙΣΑΓΩΓΗ** |  **2** |
| **Α.**  | **ΜΑΘΗΤΙΚΗ ΙΔΙΟΤΗΤΑ** |  | **3** |
|  | ΠΡΟΝΟΙΕΣ ΦΟΙΤΗΣΗΣ |  | **3** |
|  | **1.** ΦΟΙΤΗΣΗ – ΑΠΟΥΣΙΕΣ | **3** |
|  | **2.** ΕΞΕΤΑΣΕΙΣ – ΠΡΟΑΓΩΓΗ – ΑΠΟΛΥΣΗ  Τροποποίηση κανονισμών για εξετάσεις και προαγωγή μαθητών  | **5****5** |
|  | **3.** ΑΞΙΟΛΟΓΗΣΗ – ΒΑΘΜΟΛΟΓΙΑ ΜΑΘΗΤΩΝ/ΜΑΘΗΤΡΙΩΝ  ΣΤΑ ΓΥΜΝΑΣΙΑ  | **6** |
|  | 1. ΟΡΓΑΝΩΣΗ ΣΧΟΛΙΚΗΣ ΧΡΟΝΙΑΣ 2023-2024

  | **7** |
| **Β.** | **ΔΙΚΑΙΩΜΑΤΑ ΠΟΥ ΕΞΑΣΦΑΛΙΖΕΙ Η ΜΑΘΗΤΙΚΗ ΙΔΙΟΤΗΤΑ** |  |
|  | **1.** ΜΑΘΗΤΙΚΑ ΣΥΜΒΟΥΛΙΑ | **7** |
|  | * 1. ΚΑΝΟΝΙΣΜΟΙ ΛΕΙΤΟΥΡΓΙΑΣ ΜΑΘΗΤΙΚΩΝ

ΣΥΜΒΟΥΛΙΩΝ ΤΜΗΜΑΤΩΝ  | **8** |
|  | * 1. ΚΑΝΟΝΙΣΜΟΙ ΛΕΙΤΟΥΡΓΙΑΣ ΚΕΝΤΡΙΚΟΥ

ΜΑΘΗΤΙΚΟΥ ΣΥΜΒΟΥΛΙΟΥ | **8** |
|  | **2.** ΣΥΜΒΟΥΛΕΥΤΙΚΗ ΕΠΑΓΓΕΛΜΑΤΙΚΗ ΑΓΩΓΗ | **9** |
|  | **3.** ΕΙΔΙΚΗ ΕΚΠΑΙΔΕΥΣΗ | **9** |
|  | **4.** ΔΡΑΣΗ – ΔΗΜΙΟΥΡΓΙΚΟΤΗΤΑ – ΚΟΙΝΩΝΙΚΗ ΠΡΟΣΦΟΡΑ | **9** |
| **Γ.**  | **ΥΠΟΧΡΕΩΣΕΙΣ ΜΑΘΗΤΩΝ ΠΟΥ ΠΡΟΚΥΠΤΟΥΝ** **ΑΠΟ ΤΗ ΜΑΘΗΤΙΚΗ ΙΔΙΟΤΗΤΑ** |
|  | **1.** ΣΥΜΠΕΡΙΦΟΡΑ ΜΑΘΗΤΩΝ/ΤΡΙΩΝ - ΓΕΝΙΚΕΣ ΟΔΗΓΙΕΣ | **9** |
|  | **2.** ΣΥΜΠΕΡΙΦΟΡΑ ΜΑΘΗΤΩΝ/ΤΡΙΩΝ  | **9** |
|  |  **2.1.** ΣΤΗΝ ΤΑΞΗ | **11** |
|  |  **2.2.** ΣΤΟ ΔΙΑΛΕΙΜΜΑ | **11** |
|  |  **2.3.** ΣΤΗΝ ΑΥΛΗ  | **12** |
|  |  **2.4.** ΣΤΙΣ ΚΟΙΝΕΣ ΣΥΓΚΕΝΤΡΩΣΕΙΣ | **12** |
|  |  **2.5.** ΣΤΟΝ ΕΚΚΛΗΣΙΑΣΜΟ  | **12** |
|  | **3.** ΜΕΤΑΚΙΝΟΥΜΕΝΑ ΤΜΗΜΑΤΑ | **13** |
|  | **4.** ΔΙΑΓΩΝΙΣΜΑΤΑ | **13** |
| **Δ.** | **ΕΜΦΑΝΙΣΗ ΜΑΘΗΤΩΝ/ΜΑΘΗΤΡΙΩΝ** |  |
|  | **1.** ΓΕΝΙΚΕΣ ΟΔΗΓΙΕΣ  | **13** |
|  | * 1. ΜΑΘΗΤΙΚΗ ΣΤΟΛΗ
 | **14** |
| **Ε.** | **ΕΙΣΟΔΟΣ- ΕΞΟΔΟΣ ΑΠΟ ΤΟ ΣΧΟΛΕΙΟ ΚΑΙ ΤΗΝ ΤΑΞΗ** |  |
|  | **1.** ΕΙΣΟΔΟΣ ΣΤΟ ΣΧΟΛΕΙΟ  | **16** |
|  | **2.** ΕΞΟΔΟΣ ΑΠΟ ΤΟ ΣΧΟΛΕΙΟ  | **16** |
|  | **3.** ΚΑΘΥΣΤΕΡΗΜΕΝΗ ΠΡΟΣΕΛΕΥΣΗ ΣΤΗΝ ΤΑΞΗ | **16** |
| **Στ.** | **ΔΙΑΔΙΚΑΣΙΕΣ ΑΝΤΙΜΕΤΩΠΙΣΗΣ ΠΡΟΒΛΗΜΑΤΟΣ**  |  |
|  | **1.** ΑΝΤΙΜΕΤΩΠΙΣΗ ΠΡΟΒΛΗΜΑΤΟΣ ΠΟΥ ΑΦΟΡΑ ΤΟ ΤΜΗΜΑ  | **17** |
|  | **2.** ΠΑΙΔΑΓΩΓΙΚΑ ΜΕΤΡΑ  | **18** |
| **Ζ.** | **ΣΥΝΔΕΣΜΟΣ ΓΟΝΕΩΝ**  | **23** |

**ΕΙΣΑΓΩΓΗ**

Το Ευρυβιάδειο Γυμνάσιο , είναι μια μικρή κοινωνία που λειτουργεί σύμφωνα με την Εκπαιδευτική Νομοθεσία και τους εκάστοτε τροποποιητικούς κανονισμούς λειτουργίας των Σχολείων που λαμβάνουν υπόψη τη Σύμβαση για τα δικαιώματα του παιδιού. Με δεδομένο τις ιδιαιτερότητες της σχολικής μας μονάδας και με τη συνεργασία εκπαιδευτικών και μαθητών/τριών για δημοκρατική οργάνωση της σχολικής ζωής και ανάπτυξη της υπευθυνότητας, της αυτοπειθαρχίας, του αλληλοσεβασμού, της συνεργασίας, της ανεκτικότητας και της δημοκρατικής σκέψης , κρίνεται απαραίτητος ο καθορισμός εσωτερικών κανονισμών και διαδικασιών, που πρέπει να ακολουθούνται στο Σχολείο μας.

Πάνω σε αυτή τη βάση στηρίζεται και η φιλοσοφία των **εσωτερικών κανονισμών** ενός σχολείου που είναι απαραίτητοι γιατί:

(α) Ρυθμίζουν τον τρόπο λειτουργίας της σχολικής μονάδας, η οποία αποτελεί ένα οργανωμένο σύνολο.

(β) Προάγουν τον αλληλοσεβασμό, την αλληλοεκτίμηση και την αμοιβαία κατανόηση, στοιχεία απαραίτητα για αρμονική συμβίωση και δημιουργία κατάλληλης μαθησιακής ατμόσφαιρας.

(γ) Βοηθούν τους/τις μαθητές/τριες να συνειδητοποιήσουν πως, σε μια οργανωμένη ομάδα, **υπάρχουν δικαιώματα, αλλά και υποχρεώσεις.**

(δ) Καλλιεργούν και αναπτύσσουν την υπευθυνότητα και την αυτοπειθαρχία που πρέπει να χαρακτηρίζουν κάθε άνθρωπο.

Οι κανονισμοί αυτοί είναι σύμφωνοι με τους Κανονισμούς Λειτουργίας των Δημόσιων Σχολείων Μέσης Εκπαίδευσης 2017 και των τροποποιητικών κανονισμών του 2023 και έχουν συναποφασιστεί από τους εκπροσώπους του Συνδέσμου Γονέων/Κηδεμόνων του Κεντρικού Μαθητικού Συμβουλίου και του Καθηγητικού Συλλόγου.

Οι κανονισμοί στοχεύουν στη σωστή διαπαιδαγώγηση και διαμόρφωση του χαρακτήρα του μαθητή, ώστε η ένταξή του στο κοινωνικό σύνολο να γίνεται ομαλά.

Προτρέπονται οι μαθητές/τριες να ακολουθούν πιστά τους πιο κάτω κανονισμούς για τη δική τους πρόοδο και ασφάλεια, καθώς και για την ομαλή λειτουργία του Σχολείου.

**Α. ΜΑΘΗΤΙΚΗ ΙΔΙΟΤΗΤΑ**

Ο/Η μαθητής/τρια έχει τη μαθητική ιδιότητα από την αρχή μέχρι το τέλος της σχολικής χρονιάς, συμπεριλαμβανομένων και των διακοπών . Η μαθητική ιδιότητα χαρακτηρίζει τον μαθητή/τρια τόσο μέσα στο σχολείο όσο και έξω από αυτό. Οι τελειόφοιτοι/τες έχουν τη μαθητική ιδιότητα μέχρι να πάρουν το απολυτήριό τους. Στους κανονισμούς αναφέρεται:

«Μαθητής/τρια που μέσα ή έξω από το σχολείο διαπράττει παράπτωμα κατά τη διάρκεια λειτουργίας τoυ σχολείου, υπόκειται σε κυρώσεις που προνοούν οι σχετικοί Κανονισμοί. Στις ίδιες κυρώσεις υπόκεινται μαθητές/τριες και στην περίπτωση που το παράπτωμα διαπράχθηκε εκτός ωρών λειτουργίας του σχολείου, νοουμένου ότι το παράπτωμα αφορά περιουσιακά στοιχεία του σχολείου ή του προσωπικού αυτού, ή αφορά στην προσβολή της αξιοπρέπειας μαθητών ή προσωπικού του σχολείου.»

 **ΠΡΟΝΟΙΕΣ ΦΟΙΤΗΣΗΣ**

Η καθημερινή φοίτηση στο Σχολείο είναι υποχρεωτική σύμφωνα με τους κανονισμούς λειτουργίας των σχολείων.

* 1. **ΦΟΙΤΗΣΗ – ΑΠΟΥΣΙΕΣ**

 **1.1 Πλήρης Φοίτηση**

Η φοίτηση μαθητή/τριας ο/η οποίος/α σημειώνει εικοσιτέσσερις (24) ή λιγότερες απουσίες θεωρείται «πλήρης» και του/της απονέμεται τιμητικό δίπλωμα, αν η φοίτησή του/της χαρακτηριστεί «πλήρης».

* 1. **Ελλιπής Φοίτηση**

**Παραπέμπονται σε εξέταση τον Ιούνιο** στα εξεταζόμενα μαθήματα και σε όσα μαθήματα αποφασίσει ο Καθηγητικός Σύλλογος:

* Μαθητές/τριες που σημείωσαν αριθμό απουσιών από εκατόν είκοσι (120) μέχρι εκατόν τριάντα τέσσερις (134), των δύο αριθμών συμπεριλαμβανομένων.
* Μαθητές/τριες που κατά το δεύτερο τετράμηνο έχουν σημειώσει σύνολο απουσιών από εξήντα (60) μέχρι εξήντα επτά (67) των δύο αριθμών συμπεριλαμβανομένων.
* Μαθητές/τριες που σημείωσαν σε κάποιο μάθημα ή σε περισσότερα από ένα μαθήματα απουσίες, συνολικά περισσότερες του επταπλάσιου των περιόδων διδασκαλίας που προβλέπει εβδομαδιαίως το πρόγραμμα που ισχύει κατά μάθημα.

 **1.3 Παραμένουν Στάσιμοι/ες**

* Μαθητές/τριες που σημείωσαν αριθμό απουσιών εκατόν τριάντα πέντε (135) και άνω, του αριθμού αυτού συμπεριλαμβανομένου.
* Μαθητές/τριες που κατά το δεύτερο τετράμηνο έχουν σημειώσει περισσότερες από εξηνταοκτώ (68) απουσίες, του αριθμού αυτού συμπεριλαμβανομένου.

*Νοείται ότι ο Καθηγητικός Σύλλογος ασκεί λελογισμένη επιείκεια σε ειδικές περιπτώσεις, δεόντως αιτιολογημένες, και αποφασίζει διαφορετικά από ό,τι προβλέπουν οι διατάξεις της παραγράφου ανωτέρω, αν τούτο επιβάλλει το καλώς νοούμενο συμφέρον του/της μαθητή/τριας.*

***Σημείωση***: Οι απουσίες των μαθητών/τριών που οφείλονται σε αποβολή από το Σχολείο προσμετρούνται στο σύνολο των απουσιών.

 **1.4 Υπολογισμός Απουσιών**

* Κάθε διδακτική περίοδος λογίζεται ως ξεχωριστή απουσία. Το σύνολο των περιόδων κατά ημέρα είναι οκτώ (8) για τη Δευτέρα, την Τρίτη και Πέμπτη και επτά (7) για την Τετάρτη και Παρασκευή.
* Σε περίπτωση απουσίας, έστω και για μια περίοδο διδασκαλίας, ο/η μαθητής/τρια με την επάνοδο στο Σχολείο ή το αργότερο μέσα σε πέντε μέρες για τους μήνες Σεπτέμβριο μέχρι Απρίλιο πρέπει να προσκομίσει βεβαίωση του Γονέα/Κηδεμόνα ή πιστοποιητικό του θεράποντος γιατρού για τον λόγο της απουσίας και μέσα σε δύο μέρες για τους μήνες Μάιο και Ιούνιο.
* Oι γονείς/κηδεμόνες οφείλουν να ενημερώσουν άμεσα τη Διεύθυνση του σχολείου για τυχόν απρόβλεπτη ή προβλεπόμενη απουσία του παιδιού τους από το σχολείο.
* Απουσία από προειδοποιημένο διαγώνισμα δεν επιτρέπεται, **εκτός αν η αιτιολογία** **που προβάλλεται για την απουσία κριθεί ικανοποιητική από τον/την αρμόδιο/α Β.Δ.** Τονίζεται ότι ο/η καθηγητής/τρια θα εξετάσει απόντες/απούσες μαθητές/τριες με άλλο διαγώνισμα, σε χρόνο που θα ορίσει ο/η ίδιος/α (κατά κανόνα το επόμενο μάθημα).
* Οι απουσίες του/της μαθητή/τριας από το Σχολείο που δεν αιτιολογούνται **αποτελούν πειθαρχικό** **παράπτωμα.** Μαθητής/τρια που απουσιάζει από το Σχολείο για οποιοδήποτε λόγο οφείλει να καλύψει τα κενά στα μαθήματα που έχασε και να κάνει κάθε εργασία που ανέθεσε ο/η καθηγητής/τρια στο τμήμα κατά τη διάρκεια της απουσίας του/της.
* Μαθητής/τρια που αποβάλλεται πέραν της μιας μέρας παραμένει στο σπίτι με ευθύνη των γονιών/κηδεμόνων. Αν αποβληθεί λιγότερο από μία μέρα ,μένει στο σχολείο και απασχολείται δημιουργικά (π.χ. Βιβλιοθήκη, σχολικός κήπος, πινακίδες, καθαριότητα κ.λπ.) σύμφωνα με τις οδηγίες του/της επιβλέποντος εκπαιδευτικού.
* **Απουσίες προγράμματος ΔΔΚ.** Η συμμετοχή του/της μαθητή/τριας στις δραστηριότητες του Προγράμματος ΔΔΚ (Εκδρομές, εκκλησιασμός, ελεύθερες και αθλητικές δραστηριότητες, όμιλοι, εκδηλώσεις κλπ.), είναι υποχρεωτική και γι΄αυτό ,σε περίπτωση απουσίας του/της απ΄ αυτές, οι σχετικές απουσίες καταχωρίζονται και προσμετρούνται στο σύνολο των απουσιών του/της μαθητή/τριας. Νοείται ότι μαθητής/τρια δεν υποχρεούται να συμμετάσχει σε ομαδικό εκκλησιασμό, αν το δηλώσει ο γονέας ή ο κηδεμόνας του/της ή αν έχει ξεπεράσει το 16ο έτος της ηλικίας του/της. Μαθητής/τρια που δεν συμμετέχει σε ομαδικό εκκλησιασμό με άδεια του γονέα ή κηδεμόνα του/της, επιβλέπεται στο σχολείο από προσωπικό που ορίζεται από τον/την Διευθυντή/τρια. Οι μαθητές/τριες που συμμετέχουν στον εκκλησιασμό οφείλουν να παραμένουν κατά τη διάρκεια της Θείας Λειτουργίας εντός του ναού .
* Σε περιπτώσεις μη τακτικής φοίτησης των μαθητών/τριών και μεγάλου αριθμού απουσιών, ειδοποιείται έγκαιρα ο Γονέας/Κηδεμόνας.
* Οι απουσίες των μαθητών/τριών καταχωρίζονται σε ειδικά απουσιολόγια (στο Σύστημα Ηλεκτρονικής Διοίκησης) και αναγράφονται στα Δελτία Προόδου.
* Για μαθητές/τριες που με απόφαση του Υπουργείου συμμετέχουν σε ειδική σχολική αποστολή στο εξωτερικό ή το εσωτερικό ή απασχολούνται σε σχολική δραστηριότητα που τους ανατέθηκε από τη Διεύθυνση, δεν υπολογίζονται απουσίες.

**2.ΕΞΕΤΑΣΕΙΣ – ΠΡΟΑΓΩΓΗ – ΑΠΟΛΥΣΗ**

 **Τροποποίηση κανονισμού 14 των βασικών κανονισμών.**

 2.1 (α) Τα εξεταζόμενα μαθήματα στην Α΄ τάξη Γυμνασίου είναι τα Νέα Ελληνικά και τα μαθηματικά.

 (β) Τα εξεταζόμενα μαθήματα στις τάξεις Β΄ και Γ΄ Γυμνασίου είναι τα Νέα Ελληνικά, η Ιστορία, τα Μαθηματικά και τα Φυσικά (Φυσική, Χημεία, Βιολογία).

 2.2 (α) Για τα μαθήματα που δεν εξετάζονται γραπτώς μετά τη λήξη των μαθημάτων, ο βαθμός του έτους είναι ο μέσος όρος των βαθμών των δύο (2) τετραμήνων.

 (β) Για τα μαθήματα που εξετάζονται γραπτώς μετά τη λήξη των μαθημάτων, ο βαθμός του έτους είναι το άθροισμα των βαθμών των δύο (2) τετραμήνων, σε ποσοστό 35% για κάθε τετράμηνο, και του βαθμού της ενιαίας τελικής γραπτής εξέτασης, σε ποσοστό 30%.

 γ) (i) Ο βαθμός κάθε τετραμήνου προκύπτει από την αξιολόγηση που αφορά στην απόδοση του μαθητή κατά τη διάρκεια του τετραμήνου.

 (ii) Η απόδοση του μαθητή/τριας αξιολογείται στη βάση διαγωνισμάτων, γραπτών εργασιών-προτζεκτ, προφορικής επίδοσης και άλλων εναλλακτικών μορφών αξιολόγησης, οι οποίες διενεργούνται στο πλαίσιο της επίτευξης των επιδιωκόμενων μαθησιακών αποτελεσμάτων, σύμφωνα με τις εκάστοτε οδηγίες της αρμόδιας αρχής.

2.3 Μαθητές/τριες των οποίων η ετήσια επίδοση είναι κάτω του δέκα (10) σε μαθήματα που δεν εξετάζονται γραπτώς μετά τη λήξη των μαθημάτων, σύμφωνα με τις πρόνοιες των παρόντων Κανονισμών, είναι υποχρεωμένοι να παρακαθήσουν σε εξετάσεις την εξεταστική περίοδο Ιουνίου και στα μαθήματα αυτά.

 2.4 Μαθητής/τρια που αδικαιολόγητα δεν προσέρχεται στις ενιαίες τελικές γραπτές εξετάσεις, παραπέμπεται σε ανεξετάσεις το δεύτερο δεκαπενθήμερο του Ιουνίου και ο βαθμός της εξέτασης αυτής θεωρείται ως ο βαθμός του έτους.

 2.5 **Μαθητής/τρια της Α΄ τάξης Γυμνασίου παραμένει στάσιμος/η στις ανεξετάσεις του Ιουνίου** στην περίπτωση κατά την οποία :

 (i) Αποτύχει στα Νέα Ελληνικά και στα Μαθηματικά ή

 (ii) Αδικαιολόγητα δεν προσέλθει στις ανεξετάσεις του δευτέρου δεκαπενθημέρου

 Ιουνίου.

 *Νοείται ότι, ο Καθηγητικός Σύλλογος δύναται, ύστερα από μελέτη και εκτίμηση της περίπτωσης κάθε μαθητή ξεχωριστά και τεκμηριωμένα, σύμφωνα με τις πρόνοιες της υποπαραγράφου (δ) της παραγράφου (1) του Κανονισμού 16, να αυξήσει τη βαθμολογία του μαθητή μέχρι και δύο (2) μονάδες στην περίπτωση της υποπαραγράφου (i) σε ένα (1) μάθημα, ώστε ο μαθητής να αποφύγει τη στασιμότητα*.

2.6 **Μαθητής/τρια της Β΄ και Γ΄ τάξης Γυμνασίου παραμένει στάσιμος/η στις ανεξετάσεις του Ιουνίου,** στην περίπτωση κατά την οποία:

 (i) αποτύχει στα Νέα Ελληνικά και στα Μαθηματικά ή

 (ii) αποτύχει σε τρία (3) ή περισσότερα μαθήματα ή

 (iii) αδικαιολόγητα δεν προσέλθει στις ανεξετάσεις του δευτέρου δεκαπενθημέρου Ιουνίου ή

 (iv) υστέρησε σε μάθημα που μετέφερε και αποτύχει στην ανεξέταση του Ιουνίου:

*Νοείται ότι, ο καθηγητικός Σύλλογος δύναται, ύστερα από μελέτη και εκτίμηση της περίπτωσης κάθε μαθητή/τριας ξεχωριστά και τεκμηριωμένα, σύμφωνα με τις πρόνοιες της υποπαραγράφου (δ)της παραγράφου (1) του Κανονισμού 16, να αυξήσει τη βαθμολογία του μαθητή μέχρι και δύο (2) μονάδες στην περίπτωση της υποπαραγράφου (i) σε ένα (1) μάθημα και στην περίπτωση της υποπαραγράφου*  (ii), σε ένα (1)ή δύο (2) μαθήματα, σε ένα(1) μάθημα, εάν ο μαθητής απέτυχε σε τρία (3) μαθήματα και σε δύο (2) μαθήματα, εάν απέτυχε σε τέσσερα (4) μαθήματα *ώστε ο/η μαθητής/τρια να αποφύγει τη στασιμότητα.(βάσει των κανονισμών λειτουργίας των Δημόσιων σχολείων Μέσης Εκπαίδευσης 2017)*

 2.7 (α) **Ο/Η μαθητής/τρια δύναται να μεταφέρει ένα (1) μάθημα από την Α΄ στη Β΄ τάξη** Γυμνασίου στο οποίο απέτυχε στις ανεξετάσεις Ιουνίου, εάν δεν μένει στάσιμος/η σύμφωνα με τα πιο πάνω.

(β) **Ο/Η μαθητής/τρια δύναται να μεταφέρει μέχρι δύο (2) μαθήματα από τη Β΄ στην Γ**΄ **τάξη** στα οποία απέτυχε στις ανεξετάσεις Ιουνίου, εάν δεν μένει στάσιμος/η σύμφωνα με τα πιο πάνω.

2.8 (i) Μαθητής/τρια που επιθυμεί να βελτιώσει τον βαθμό του/της σε μαθήματα για τα οποία δεν προνοείται ενιαία γραπτή εξέταση μετά τη λήξη των μαθημάτων, δικαιούται να παρακαθήσει σε γραπτές εξετάσεις την εξεταστική περίοδο του Μαΐου Ῑουνίου στα μαθήματα αυτά.

(ii) Για να παρακαθήσει στις γραπτές εξετάσεις ο/η ενδιαφερόμενος/η μαθητής/τρια, απαιτείται γραπτή δήλωση εκ μέρους του/της πριν από τη λήξη των μαθημάτων.

(iii) Ο μαθητής/τρια εξετάζεται στην ύλη του έτους και ο βαθμός της γραπτής εξέτασης συνυπολογίζεται στην εξαγωγή του βαθμού του έτους.

 2.9(i) Οι βαθμοί του έτους για όλα τα μη εξεταζόμενα μαθήματα του γυμνασιακού κύκλου ανακοινώνονται γραπτώς στους μαθητές/τριες πέντε (5) εργάσιμες μέρες πριν από τη λήξη των μαθημάτων.

 (ii )Οι βαθμοί του Β΄ τετραμήνου για τα εξεταζόμενα μαθήματα ανακοινώνονται γραπτώς στους μαθητές/τριες πριν από τη λήξη των μαθημάτων.

 2.10 Για τους μαθητές/τριες που δικαιολογημένα κατά την κρίση του Καθηγητικού Συλλόγου δεν προσέρχονται στην κανονική γραπτή εξέταση πρώτης σειράς, ορίζεται δεύτερη σειρά εξέτασης αμέσως μετά την πρώτη σειρά εξέτασης.

 2.11 Στις ανεξετάσεις Ιουνίου εξετάζονται οι μαθητές/τριες που δικαιολογημένα δεν προσέρχονται σε γραπτή εξέταση πρώτης και δεύτερης σειράς και οι μαθητές/τριες που παραπέμπονται λόγω μη πλήρους φοίτησης.

2.12 Ο κατώτερος προβιβαστικός βαθμός, δηλαδή η βάση, είναι «Σχεδόν Καλά», δέκα (10).

2.13 Αν ο γενικός βαθμός του έτους είναι αριθμός δεκαδικός, αυτός αναγράφεται στους τίτλους σπουδών με ακρίβεια, δηλαδή το ακέραιο και το δεκαδικό μέρος του. Για τον χαρακτηρισμό του βαθμού αυτού το δεκαδικό μέρος λογίζεται ως ακέραιη μονάδα μόνο, αν είναι ίσο ή μεγαλύτερο από τη μισή μονάδα.

**3.ΑΞΙΟΛΟΓΗΣΗ – ΒΑΘΜΟΛΟΓΙΑ ΜΑΘΗΤΩΝ/ΜΑΘΗΤΡΙΩΝ ΣΤΑ ΓΥΜΝΑΣΙΑ**

Η βαθμολογία σε κάθε μάθημα του Α΄ και Β΄ τετραμήνου, καθώς και η βαθμολογία της γραπτής εξέτασης των εξεταζόμενων μαθημάτων δίνεται από τους/τις διδάσκοντες/ουσες σε ακέραιες μονάδες στην κλίμακα 1-20.

Σε κάθε τετράμηνο, τόσο στα εξεταζόμενα όσο και στα μη εξεταζόμενα μαθήματα, ο βαθμός τετραμήνου ταυτίζεται με την απόδοση του/της μαθητή/ριας (σε ακέραια μονάδα στην κλίμακα 1-20), η οποία αξιολογείται στη βάση διαγωνισμάτων, γραπτών εργασίων-πρότζεκτ, προφορικής επίδοσης και άλλων εναλλακτικών μορφών αξιολόγησης, που διενεργούνται στο πλαίσιο της επίτευξης των επιδιωκόμενων μαθησιακών αποτελεσμάτων, σύμφωνα με τις εκάστοτε οδηγίες της αρμόδιας αρχής.

 **4. ΟΡΓΑΝΩΣΗ ΣΧΟΛΙΚΗΣ ΧΡΟΝΙΑΣ 2023-2024**

**ΧΡΟΝΟΔΙΑΓΡΑΜΜΑ**

 **ΤΕΤΡΑΜΗΝΑ**

Κάθε σχολική χρονιά διακρίνεται για σκοπούς κατανομής της διδασκόμενης ύλης αξιολόγησης

των μαθητών και ωρολογίου προγράμματος, σε δύο (2) τετράμηνα ως ακολούθως:

(i) A΄ τετράμηνο: Από την έναρξη των μαθημάτων μέχρι το τέλος του πρώτου

δεκαπενθήμερου του Ιανουαρίου και

(ii) Β΄ τετράμηνο: Από την πρώτη εργάσιμη ημέρα του δευτέρου δεκαπενθημέρου

του Ιανουαρίου μέχρι τη λήξη των μαθημάτων».

 **Ημέρες Εκπαιδευτικού**

 Η **Πέμπτη** **14η Δεκεμβρίου 2023**, και η **Τετάρτη**, **14η Φεβρουαρίου 2024** ορίζονται ως «Ημέρες Εκπαιδευτικού» και θα αξιοποιηθούν για την επιμόρφωση των εκπαιδευτικών. Την ημέρα αυτή οι μαθητές/τριες Γυμνασίων **δεν προσέρχονται** στα σχολεία.

**Β. ΔΙΚΑΙΩΜΑΤΑ ΠΟΥ ΕΞΑΣΦΑΛΙΖΕΙ Η ΜΑΘΗΤΙΚΗ ΙΔΙΟΤΗΤΑ**

1. **ΜΑΘΗΤΙΚΑ ΣΥΜΒΟΥΛΙΑ**

 **Τα Μαθητικά Συμβούλια** υπηρετούν τους πιο κάτω σκοπούς:

* Βοηθούν τους/τις μαθητές/τριες να συνειδητοποιήσουν τη μεγάλη σημασία των δημοκρατικών θεσμών και συντελούν στη δημιουργία ελεύθερων, υπεύθυνων και δημοκρατικών ανθρώπων και πολιτών.
* Συμβάλλουν στην ανάπτυξη της αυτοπειθαρχίας, του αλληλοσεβασμού και του ελεύθερου διαλόγου ανάμεσα στους/στις μαθητές/τριες, οι οποίοι/ες βοηθούνται, επίσης, στην κοινωνικοποίηση, την ανάπτυξη της πρωτοβουλίας, του συναισθήματος ευθύνης και του πνεύματος συνεργασίας, φιλαλληλίας και αδελφοσύνης.
* Καλλιεργούν, επίσης, τα πνευματικά, καλλιτεχνικά και αθλητικά ενδιαφέροντα των μαθητών/τριών, και παράλληλα ενισχύουν τη συνεργασία με τον Διευθυντή/τρια του Σχολείου, τον Καθηγητικό Σύλλογο και τον Σύνδεσμο Γονέων/Κηδεμόνων και αναπτύσσουν φιλικές σχέσεις με τα Μαθητικά Συμβούλια άλλων σχολείων.
* Εξυπηρετούν και υποστηρίζουν τα συμφέροντα και δικαιώματα των μαθητών/τριών και συμβάλλουν στην προώθηση και επίλυση μαθητικών προβλημάτων.

Ο θεσμός των Μαθητικών Συμβουλίων είναι η εφαρμογή της δημοκρατίας στην πράξη μέσα στο Σχολείο. Η συμμετοχή των μαθητών/τριών στα Μαθητικά Συμβούλια τους παρέχει την ευκαιρία να αναδείξουν τις ηγετικές τους ικανότητες και να προσφέρουν ταυτόχρονα τις υπηρεσίες τους στους/στις συμμαθητές/τριες τους και στο Σχολείο.

* 1. **ΚΑΝΟΝΙΣΜΟΙ ΛΕΙΤΟΥΡΓΙΑΣ ΜΑΘΗΤΙΚΩΝ ΣΥΜΒΟΥΛΙΩΝ ΤΜΗΜΑΤΩΝ**
* **Το Συμβούλιο του Τμήματος (Σ.Τ.)** είναι πενταμελές και εκλέγεται πλειοψηφικά από όλους τους/τις μαθητές/τριες του τμήματος με μυστική ψηφοφορία, στην παρουσία του/της Υπεύθυνου/ης Καθηγητή/τριας και ακόμη ενός/μια εκπαιδευτικού. Σε περίπτωση ισοψηφίας γίνεται κλήρωση. Οι εκλογές γίνονται την τρίτη εβδομάδα μετά την έναρξη των μαθημάτων.
* **Το Σ.Τ. καταρτίζεται σε σώμα ευθύς αμέσως μετά την εκλογή του και αποτελείται από πέντε μέλη: Πρόεδρο, Αντιπρόεδρο, Γραμματέα, Ταμία και Υπεύθυνο Βιβλιοθήκης- περιβάλλοντος**. Οι εκλεγέντες διεκδικούν τις θέσεις με μυστική ψηφοφορία, ανεξάρτητα από τις ψήφους που συγκέντρωσε ο καθένας στην ψηφοφορία.
* Δικαίωμα για να υποβάλουν υποψηφιότητα για εκλογή στο Σ.Τ. έχουν όλοι/ες οι μαθητές/τριες που η διαγωγή τους χαρακτηρίστηκε ως κοσμιότατη κατά την προηγούμενη σχολική χρονιά, ανεξάρτητα από τη μείωση της διαγωγής σε τετράμηνο.
* Μέλος του Σ.Τ. χάνει το αξίωμά του, αν περιπέσει σε πειθαρχικό παράπτωμα που χαρακτηρίζεται ως σοβαρό από τον Καθηγητικό Σύλλογο ή απουσιάζει αδικαιολόγητα από τρεις συνεδρίες του Συμβουλίου ή δεν συμμορφώνεται με τους κανονισμούς λειτουργίας του.
* Τα Σ.Τ., τα Κεντρικά Μαθητικά Συμβούλια (Κ.Μ.Σ.), εκλέγονται κάθε χρόνο με μυστική ψηφοφορία.
* Το Σ.Τ. συνεδριάζει τακτικά τουλάχιστον μία φορά τον μήνα και είναι υπεύθυνο για το τμήμα, ιδιαίτερα για τη διατήρηση της καθαριότητας και της ευκοσμίας της τάξης, για τις πινακίδες, για τον ορισμό των επιμελητών/τριών και για άλλα θέματα που απασχολούν τους/τις μαθητές/τριες και το τμήμα. Θέτει στον/στην Υπεύθυνο/η Καθηγητή/τρια διάφορα προβλήματα που απασχολούν το τμήμα και συζητά μαζί του/της. Σε όλες τις περιπτώσεις κρατούνται πρακτικά.(Συζητούνται θέματα όπως: η εμφάνιση της τάξης, η πειθαρχία, η ευημερία, οι σχέσεις, το ωρολόγιο και το αναλυτικό πρόγραμμα, οι μεθοδολογικές προσεγγίσεις των διδασκόντων/διδασκουσών, τα βιβλία, οι διάφοροι εορτασμοί και οι εκδηλώσεις κλπ.).
* Ο/Η Ταμίας του Τμήματος εισπράττει από όλους τους/τις μαθητές/τριες σε τακτικά διαστήματα χρηματικό ποσό, το οποίο χρησιμοποιείται για τις ανάγκες του τμήματος, καθώς και ως εισφορά στο Κ.Μ.Σ. ή για αγαθοεργούς σκοπούς, αφού προηγουμένως ενημερωθεί ο/η Υπεύθυνος/ ο/η καθηγητής/τρια.
	1. **ΚΑΝΟΝΙΣΜΟΙ ΛΕΙΤΟΥΡΓΙΑΣ ΚΕΝΤΡΙΚΟΥ ΜΑΘΗΤΙΚΟΥ ΣΥΜΒΟΥΛΙΟΥ**
* Από τους εκπροσώπους των τμημάτων εκλέγεται **το Κεντρικό Μαθητικό Συμβούλιο**, πάντοτε στις αρχές Οκτωβρίου, το οποίο εκπροσωπεί όλους/ες τους/τις μαθητές/τριες .
* Εκπρόσωποι του Κ.Μ.Σ. συμμετέχουν στην ετοιμασία των Εσωτερικών Κανονισμών Λειτουργίας του Σχολείου τους, στο Συμβούλιο Διεύθυνσης και στο Πειθαρχικό Συμβούλιο και καλούνται σε Επιτροπές (Συμβουλευτική, Κυλικείου) και όποτε χρειαστεί σε Συνεδρίες του Καθηγητικού Συλλόγου.
	1. **ΣΥΜΒΟΥΛΕΥΤΙΚΗ ΚΑΙ ΕΠΑΓΓΕΛΜΑΤΙΚΗ ΑΓΩΓΗ**

Οι μαθητές/τριες μπορούν να επισκέπτονται το γραφείο του/της Συμβούλου και να συζητούν τα προβλήματα που τους απασχολούν, να ζητούν συμβουλές και καθοδήγηση. Οι συναντήσεις αυτές θα πρέπει να διευθετούνται εκ των προτέρων και να γίνονται αφού δώσουν την συγκατάθεσή τους οι διδάσκοντες. Συναντήσεις του/της Σ.Ε.Α. με γονείς γίνονται κατόπιν τηλεφωνικής επικοινωνίας.

* 1. **ΕΙΔΙΚΗ ΕΚΠΑΙΔΕΥΣΗ**

Το Κράτος έχει την υποχρέωση να παρέχει Ειδική Αγωγή και Εκπαίδευση σε άτομα με ειδικές ανάγκες από την ηλικία των τριών ετών μέχρι την ολοκλήρωση του κύκλου σπουδών του. Ειδική Αγωγή και Εκπαίδευση παρέχεται ανάλογα με την κάθε περίπτωση.

* 1. **ΠΡΟΓΡΑΜΜΑ ΔΡΑΣΗ – ΔΗΜΙΟΥΡΓΙΚΟΤΗΤΑ – ΚΟΙΝΩΝΙΚΗ ΠΡΟΣΦΟΡΑ (ΔΔΚ)**

Το πρόγραμμα περιλαμβάνει όλες τις εξωδιδακτικές δραστηριότητες του Σχολείου που οργανώνονται κατά τη διάρκεια του εργάσιμου χρόνου, με τη συνδρομή του Κεντρικού Μαθητικού Συμβουλίου (Κ.Μ.Σ.) και είναι υποχρεωτικές για όλους. Η αποτίμηση της συμμετοχής του κάθε μαθητή παρουσιάζεται σε ειδικό πιστοποιητικό αξιολόγησης που δίνεται στον μαθητή στο τέλος της σχολικής χρονιάς. Μαθητής/τρια που απουσιάζει από το πρόγραμμα σημειώνει τόσες απουσίες όσες και οι περίοδοι της συγκεκριμένης δραστηριότητας.

**Γ. ΥΠΟΧΡΕΩΣΕΙΣ ΠΟΥ ΠΡΟΚΥΠΤΟΥΝ ΑΠΟ ΤΗ ΜΑΘΗΤΙΚΗ ΙΔΙΟΤΗΤΑ**

1. **ΣΥΜΠΕΡΙΦΟΡΑ ΜΑΘΗΤΩΝ/ΤΡΙΩΝ – ΓΕΝΙΚΕΣ ΟΔΗΓΙΕΣ**
	1. Οι μαθητές/τριες προσέρχονται έγκαιρα στο Σχολείο, ώστε στις 7.30΄ να βρίσκονται στην τάξη τους. Η προσέλευση και αποχώρηση από το Σχολείο γίνεται με προσοχή και πιστή τήρηση των κανονισμών της Τροχαίας. Είναι, επίσης, γνωστό πως ενδείκνυται όλοι/ες να έχουν πολιτική ταυτότητα και να τη μεταφέρουν στις διάφορες εξόδους τους.
	2. Ο/Η διδάσκων/ουσα Καθηγητής/τρια ενημερώνει τον/την Υπεύθυνο/η Β.Δ. για περιπτώσεις μαθητών/τριών που αδικαιολόγητα απουσιάζουν από την τάξη.
	3. Ανακοινώσεις στα τμήματα γίνονται μόνο από Β.Δ. ή καθηγητή/τρια, μετά από άδεια της Διεύθυνσης. Σε καμιά περίπτωση δεν γίνονται ανακοινώσεις από μαθητές/τριες, εκτός αν έχουν γραπτή άδεια από τη Διεύθυνση.
	4. Σε περίπτωση καθυστέρησης καθηγητή/τριας ο Πρόεδρος ή ένα μέλος του Μαθητικού Συμβουλίου ειδοποιεί σχετικά τη Διεύθυνση. Κανένας/Καμία μαθητής/τρια δεν μένει έξω από την τάξη ή φεύγει από το μάθημα χωρίς άδεια.
	5. Στις τάξεις πρέπει να τηρείται το σχεδιάγραμμα θέσεων που έχει συμφωνηθεί με τον/την Υπεύθυνο/η Καθηγητή/τρια και να αποφεύγεται κάθε ενέργεια που επηρεάζει την καθαριότητα και διαταράσσει την τάξη, και ιδιαίτερα την ομαλή και αποδοτική διεξαγωγή του μαθήματος. Οι μαθητές/τριες φροντίζουν να έχουν μαζί τους όλα τα χρειώδη για το μάθημα, ώστε να μην χρειάζεται να τα δανείζονται από συμμαθητές/τριες τους.
	6. Στη διάρκεια των διαλειμμάτων όλοι πρέπει να βγαίνουν από τις αίθουσες διδασκαλίας στην αυλή. Οι ειδικές αίθουσες και τα εργαστήρια ανοίγουν και κλειδώνονται πάντοτε από τους/τις διδάσκοντες/ουσες καθηγητές/τριες.
	7. **Τονίζεται ότι η έξοδος των μαθητών/τριών από το Σχολείο στη διάρκεια των μαθημάτων ή των διαλειμμάτων, χωρίς τη γραπτή άδεια του/της αρμόδιου/ιας Β.Δ., συνιστά σοβαρό πειθαρχικό παράπτωμα.**
	8. Δεν επιτρέπεται να προσκαλούνται εξωσχολικοί στο Σχολείο. Απαγορεύεται η συνομιλία μαζί τους, έστω κι αν είναι γνωστοί ή συγγενείς. Εξωσχολικός μπορεί να επικοινωνεί με μαθητή/τρια μόνο μετά από άδεια της Διεύθυνσης του Σχολείου.
	9. **Το κάπνισμα απαγορεύεται σε όλους τους χώρους του Σχολείου, εντός και εκτός του κτηρίου**. Επισημαίνονται για μια ακόμη φορά οι αρνητικές συνέπειες της κακής συνήθειας του καπνίσματος, ιδιαίτερα στα νεαρά άτομα. Το Σχολείο προτρέπει τους/τις μαθητές/τριες να αποφύγουν ακόμη και να δοκιμάσουν να καπνίσουν, τόσο για τη δική τους υγεία, όσο και για την υγεία των άλλων. Ιδιαίτερα, το κάπνισμα δημόσια, πέρα από πρόκληση, συνιστά πειθαρχικό παράπτωμα
	10. Απαγορεύεται η παρουσία και χρήση κινητού τηλεφώνου στην τάξη (κατά τη διάρκεια μαθήματος ή γραπτής εξέτασης), σε συγκέντρωση ή σε εκδήλωση. Η ενεργοποίηση και χρήση κινητού τηλεφώνου, εκτός ώρας διαλείμματος, συνιστά πειθαρχικό παράπτωμα και τιμωρείται.
	11. Ιδιαίτερη έμφαση δίνεται στον τομέα της **ΚΑΘΑΡΙΟΤΗΤΑΣ. «Η καθαριότητα είναι μισή αρχοντιά»**. Η προσωπική μας υγεία, καθώς και ο σεβασμός της υγείας των άλλων εξαρτάται πολύ από τον σχολαστικό τρόπο τήρησης των οδηγιών υγιεινής. Για αυτό, τόσο οι μαθητές, όσο και οι μαθήτριες οφείλουν να φροντίζουν σχολαστικά την καθαριότητά τους και να αποφεύγουν ό,τι δεν συνάδει με τη μαθητική τους ιδιότητα και που σε γενικές γραμμές καταντά ακραίο και υπερβολικό στη γενικότερη εμφάνιση. Υπάρχουν αρκετοί κάλαθοι των αχρήστων, για αυτό είναι απαράδεκτο οι μαθητές/τριες να ρίχνουν οτιδήποτε άχρηστο στην αυλή του Σχολείου. Ας μην ξεχνούμε ότι από την καθαριότητά μας και τον σεβασμό που δείχνουμε προς το περιβάλλον φαίνεται και το επίπεδο του πολιτισμού μας.
	12. Στα διαλείμματα δεν επιτρέπονται τα παιγνίδια με μπάλα, όταν αυτά δεν βρίσκονται κάτω από την επίβλεψη καθηγητών/τριών.
	13. Να αποφεύγονται τα παιγνίδια με το νερό στις βρύσες. Το νερό είναι πολύτιμο. Δεν πρέπει να το σπαταλούμε.
	14. Οι μαθητές/τριες δεν αγγίζουν ηλεκτροφόρα σύρματα ή σπασμένες πρίζες ή οποιοδήποτε άγνωστο αντικείμενο. Αναφέρουν στον/στην Υπεύθυνο/η καθηγητή/τρια ή Β.Δ. οποιαδήποτε φθορά παρατηρούν και αποφεύγουν να προκαλούν ζημιά στη σχολική περιουσία.
	15. Για καλύτερη εξυπηρέτηση από το κυλικείο πρέπει να ακολουθείται η σειρά προτεραιότητας. Οι μαθητές/τριες δεν σπρώχνουν και δεν προκαλούν θόρυβο. Τα είδη που διαθέτει το κυλικείο έχουν εγκριθεί από αρμόδια επιτροπή.
	16. Για την ανακύκλωση του χαρτιού υπάρχουν μεγάλα χάρτινα κιβώτια ανακύκλωσης στις αίθουσες. Επιπλέον, υπάρχουν κιβώτια ανακύκλωσης, για πλαστικές μπουκάλες, πώματα, άχρηστη χαρτική ύλη, καθώς και για μπαταρίες.
	17. Η ευγένεια, η υπομονή, η ανεκτικότητα και η αποδοχή των άλλων είναι χαρακτηριστικά στοιχεία ενός πολιτισμένου ανθρώπου που κερδίζουν τον σεβασμό και την εκτίμηση. Αν επιθυμείτε να σας σέβονται και να σας εκτιμούν, πρέπει πρώτα εσείς να δείξετε με τη συμπεριφορά σας ότι σέβεστε και εκτιμάτε τους άλλους.
	18. Κάθε μαθητής/τρια ατομικά ή μαζί με άλλους/άλλες μαθητές/τριες έχει το δικαίωμα να υποβάλλει εγγράφως αιτήσεις ή παράπονα προς τις εκπαιδευτικές αρχές. Έγγραφη αίτηση ή παράπονο που αναφέρεται σε εκπαιδευτικό λειτουργό θα πρέπει να υποβάλλεται απαραιτήτως μέσω του/της Διευθυντή/τριας, ο/η οποίος/α το διαβιβάζει στις αρμόδιες αρχές μαζί με τις παρατηρήσεις του.
2. **ΣΥΜΠΕΡΙΦΟΡΑ ΜΑΘΗΤΩΝ/ΤΡΙΩΝ**
	1. **ΣΤΗΝ ΤΑΞΗ**

Ο/Η μαθητής/τρια κάθεται ήσυχος/η σε καθορισμένη από τον/την Υπεύθυνο/η καθηγητή/τρια θέση στην τάξη (Αντίγραφο του σχετικού σχεδιαγράμματος πρέπει να έχει και ο/η Β.Δ.). Παρακολουθεί, κρατά σημειώσεις και συμμετέχει στο μάθημα. Δεν ενοχλεί, ετοιμάζει πάντα την κατ’ οίκον εργασία που του αναθέτουν και φέρνει τα απαραίτητα για την κανονική διεξαγωγή του μαθήματος βιβλία, τετράδια και όργανα, τα οποία πάντοτε φροντίζει να διατηρεί καθαρά.

Δεν χρησιμοποιεί διορθωτικό υγρό (π.χ. Tip-Ex) για λόγους καθαριότητας, αλλά κυρίως υγείας.

Δεν φέρνει και δεν χρησιμοποιεί **κινητό** **τηλέφωνο**, ραδιόφωνο, κασετόφωνο, φωτογραφική μηχανή ή οποιεσδήποτε ηλεκτρονικές συσκευές.

Αξιοποιεί τις πινακίδες της τάξης με την ανάρτηση κατάλληλου υλικού που θα τυγχάνει της έγκρισης του/της Υπεύθυνου/ης καθηγητή/τριας.

Διατηρεί το θρανίο, την καρέκλα και την αίθουσα διδασκαλίας του καθαρά.

Σέβεται το βοηθητικό προσωπικό και εκτιμά τον κόπο τους.

Ο/Η μαθητής/τρια δεν βγαίνει από την τάξη σε ώρα μαθήματος, εκτός αν του δοθεί άδεια από τον/την διδάσκοντα/διδάσκουσα ή γραπτό σημείωμα άλλου/άλλης καθηγητή/τριας ή και Β.Δ.

* 1. **ΣΤΟ ΔΙΑΛΕΙΜΜΑ**

Οι μαθητές/τριες βγαίνουν από την τάξη κατά τα διαλείμματα και επιστρέφουν μόνον, όταν κτυπήσει το κουδούνι για μάθημα. Σε καμιά περίπτωση δεν τρώνε μέσα στην τάξη και δεν μεταφέρουν μπουκάλες, τενεκεδάκια αναψυκτικών, καφέδες ή παρόμοια αντικείμενα μέσα στην τάξη.

**Οι επιμελητές φροντίζουν, ώστε ο πίνακας, η έδρα και η αίθουσα διδασκαλίας να είναι καθαρά.**

**Επιμελητές αναλαμβάνουν** όλοι, ανεξαίρετα, οι μαθητές/τριες με βάση πρόγραμμα που συμφωνείται με τον/την Υπεύθυνο/η του τμήματος στην αρχή της χρονιάς και το οποίο είναι αναρτημένο σε εμφανές σημείο της πινακίδας του τμήματος (Αντίγραφο του προγράμματος έχει και ο/η Υπεύθυνος/η Β.Δ.).

Μαθητές/τριες, που ως επιμελητές/τριες τμήματος δεν ανταποκρίνονται στα καθήκοντά τους, διαπράττουν παράπτωμα και ευθύνονται για ό,τι συμβεί κατά τη διάρκεια της υπηρεσίας τους (γραψίματα στους τοίχους, στα θρανία, στις καρέκλες, στην έδρα, κλοπή, σπάσιμο τζαμιού, φωνές, θόρυβος).

Το Συμβούλιο του τμήματος έχει τη γενική ευθύνη για την αποτελεσματική λειτουργία του θεσμού.

* 1. **ΣΤΗΝ ΑΥΛΗ**

**Η χρήση βίας τιμωρείται με αποβολή ή ακόμα και με αποπομπή από το Σχολείο.**

Ο/Η μαθητής/τρια φροντίζει, ώστε ο σχολικός χώρος να διατηρείται καθαρός, χρησιμοποιώντας τους καλάθους αχρήστων που υπάρχουν.

**Στο Κυλικείο** ακολουθεί τη σειρά προτεραιότητας και δεν διαπληκτίζεται με άλλους/ες μαθητές/τριες περιμένοντας στη σειρά.

**Υπακούει στις υποδείξεις των εφημερευόντων/ουσών Καθηγητών/τριών.**

Σέβεται και προστατεύει τη σχολική περιουσία. Σε περίπτωση που σκόπιμα ή από λάθος, αμέλεια ή επιπολαιότητα προκαλεί ζημιά στη σχολική περιουσία ή σε αυτή των συμμαθητών/τριών του ή ρυπαίνει τον σχολικό χώρο, είναι υποχρεωμένος/η να πληρώσει για την επανόρθωσή τους και να υποστεί τις συνέπειες του παραπτώματος.

* 1. **ΣΤΙΣ ΣΥΓΚΕΝΤΡΩΣΕΙΣ**

Η παρουσία όλων στις κοινές συγκεντρώσεις είναι απαραίτητη και υποχρεωτική. Προσέρχονται έγκαιρα μετά το κτύπημα του κουδουνιού και κάθονται ή στέκονται στις θέσεις που έχουν προκαθοριστεί, χωρίς άσκοπες μετακινήσεις, συζητήσεις ή σχόλια και παρακολουθούν προσεκτικά τις εκδηλώσεις. **Η παρουσία και χρήση κινητού τηλεφώνου απαγορεύεται αυστηρά.** Οι μαθητές/τριες θα πρέπει να συμπεριφέρονται κόσμια, σεβόμενοι την όλη δημιουργική προσπάθεια των συμμαθητών/τριών τους. Η παράβαση των πιο πάνω αποτελεί παράπτωμα και τιμωρείται αυστηρά.

* 1. **ΣΤΟΝ ΕΚΚΛΗΣΙΑΣΜΟ**

Οι μαθητές/τριες συνοδεύονται από τους/τις διδάσκοντες/σκουσες Καθηγητές/τριες και κατά τη διάρκεια της Θείας Λειτουργίας δείχνουν τον απαιτούμενο σεβασμό στον χώρο. Παρακολουθούν με ευλάβεια και αποφεύγουν κάθε θόρυβο και αταξία.

1. **ΜΕΤΑΚΙΝΟΥΜΕΝΑ ΤΜΗΜΑΤΑ**

Τα μετακινούμενα τμήματα μετακινούνται έγκαιρα στον εκάστοτε χώρο διδασκαλίας και μετά το τέλος του μαθήματος φροντίζουν, ώστε ο χώρος να παραμένει τακτοποιημένος και καθαρός. Δεν καταστρέφουν πινακίδες ή άλλα εποπτικά μέσα/εξοπλισμό των αιθουσών διδασκαλίας.

Οι μαθητές/τριες κάθονται σε καθορισμένες θέσεις βάσει σχεδιαγράμματος, το οποίο καταρτίζει το Συμβούλιο με τον/την Υπεύθυνο/η Καθηγητή/τρια, αντίγραφο του οποίου κατέχει και ο/η Β.Δ.

1. **ΔΙΑΓΩΝΙΣΜΑΤΑ**
* Μαθητής/τρια που αρνείται να γράψει διαγώνισμα ή απουσιάζει σκόπιμα ή συστηματικά από προειδοποιημένο διαγώνισμα υποπίπτει σε πειθαρχικό παράπτωμα και βαθμολογείται με μονάδα ή και μείωση της Διαγωγής κατόπιν αποφάσεως του Καθηγητικού Συλλόγου. Μαθητής/τρια που τελειώνει το διαγώνισμα παραμένει στην τάξη.
* **Οι μαθητές/τριες παίρνουν τα διορθωμένα διαγωνίσματα στους Γονείς/Κηδεμόνες τους για ενημέρωση και υπογραφή**. Τα διαγωνίσματα πρέπει να επιστρέφονται στο Σχολείο το αργότερο σε τρεις (3) ημέρες. Αν ο/η μαθητής/τρια χάσει το διαγώνισμα ή πλαστογραφήσει την υπογραφή του Γονέα/Κηδεμόνα, υποπίπτει σε πειθαρχικό παράπτωμα και τιμωρείται αυστηρά.
	1. **Δολίευση**

**Μαθητής/τρια που συλλαμβάνεται να αντιγράφει σε γραπτή εξέταση βαθμολογείται με τον βαθμό ένα (1).**

Όπου είναι δυνατό, τα στοιχεία από τα οποία αντέγραψε επισυνάπτονται στο γραπτό του δοκίμιο. Ο/Η επιτηρητής/τρια αναγράφει απαραίτητα σχετική παρατήρηση στο γραπτό δοκίμιο του/της μαθητή/τριας. Ανάλογα μέτρα λαμβάνονται και για τους/τις μαθητές/τριες που αλληλοβοηθούνται την ώρα της εξέτασης. **Επίσης, βαθμολογείται με μονάδα και μαθητής/τρια που αρνείται αδικαιολόγητα να πάρει μέρος σε διαγώνισμα**. Τα παραπτώματα αυτά σε περίπτωση επαναλαμβανόμενης διάπραξής τους είναι δυνατό να συνεπάγονται, ύστερα από απόφαση του Καθηγητικού Συλλόγου, τη λήψη και άλλων παιδαγωγικών μέτρων.

**Δ. ΕΜΦΑΝΙΣΗ ΜΑΘΗΤΩΝ – ΜΑΘΗΤΡΙΩΝ**

1. **ΓΕΝΙΚΕΣ ΟΔΗΓΙΕΣ**

**Η εμφάνιση μαθητών/τριων πρέπει να είναι ευπρεπής και να**

**μην παρουσιάζει υπερβολές**

* **Για τους μαθητές** θεωρούνται ως υπερβολές τα βαμμένα μαλλιά, το ιδιόρρυθμο και εξεζητημένο κούρεμα και το εμφανές αξύριστο πρόσωπο. Οι μαθητές να διατηρούν καθαρά μαλλιά των οποίων το μήκος να είναι λογικό και να μην καλύπτεται το πρόσωπό τους από αυτά. **Δεν επιτρέπονται** τα σκουλαρίκια στο αυτί ή στο πρόσωπο, οι διακοσμητικές αλυσίδες, οι φανέλες και τα παντελόνια που έχουν διακριτικά διακοσμητικά σχέδια και/ή γράμματα, καθώς και τα πολύ στενά και κάτω από τη μέση παντελόνια. Δεν επιτρέπονται, επίσης, οι ψηλές μπότες (επιτρέπεται μόνο μποτάκι κατά τους χειμερινούς μήνες) και οι αθλητικές φόρμες (επιτρέπονται μόνο αυτές που έχουν συμφωνηθεί από τη Διεύθυνση και το Κεντρικό Μαθητικό Συμβούλιο και μόνο για τους χειμερινούς μήνες, πάντοτε μετά από σχετική εγκύκλιο του Υ.Π.Α.Ν.)
* **Για τις μαθήτριες** θεωρούνται ως υπερβολές η ιδιόρρυθμη κόμμωση (βαμμένα μαλλιά ή εξεζητημένες ανταύγειες), το μακιγιαρισμένο πρόσωπο, η κοντή φανέλα, το κολάν και το χαμηλόμεσο παντελόνι (όχι ξεθωριασμένο ή με τρύπες ή με σχέδια και επιγραφές). Οι μαθήτριες μπορούν να φέρουν δακτυλίδια ή βραχιόλια (σε λελογισμένο αριθμό και όχι εξεζητημένα και προκλητικά) και τα παραδοσιακά σκουλαρίκια. Δεν επιτρέπονται, επίσης, οι ψηλές μπότες (επιτρέπεται μόνο μποτάκι κατά τους χειμερινούς μήνες) και οι αθλητικές φόρμες (επιτρέπονται μόνο αυτές που έχουν συμφωνηθεί από τη Διεύθυνση και το Κεντρικό Μαθητικό Συμβούλιο και μόνο για τους χειμερινούς μήνες, πάντοτε μετά από σχετική εγκύκλιο του Υ.Π.Α.Ν).

Γενικά τόσο οι μαθητές, όσο και οι μαθήτριες θα πρέπει να αποφεύγουν το προκλητικό ντύσιμο και επιλογές που δεν συνάδουν με τη μαθητική ιδιότητα και την ευπρεπή εμφάνιση εντός του σχολικού χώρου.

Τόσο για τους μαθητές, όσο και για τις μαθήτριες επιτρέπεται κατά τους χειμερινούς μήνες να φορούν σκούφο (**όχι όμως μέσα στην τάξη**) και κασκόλ που να ταιριάζουν με τη στολή.

* 1. **ΜΑΘΗΤΙΚΗ ΣΤΟΛΗ**
		1. **Καθημερινή στολή μαθητών/τριών**

|  |  |
| --- | --- |
| **ΚΑΘΗΜΕΡΙΝΗ ΣΤΟΛΗ**  | **ΕΠΙΣΗΜΗ ΣΤΟΛΗ** |
| * **Πουκάμισο** λευκό, μαύρο, μπλε ή γκρίζο, χωρίς γράμματα, σχέδια ή άλλα διακοσμητικά στοιχεία
* **Μπλούζα** λευκή, μαύρη, μπλε ή γκρίζα χωρίς σχέδια ή γράμματα ( να μην είναι κοντή)
* **Παντελόνι** μαύρο ή σκούρο γκρι. Το παντελόνι μπορεί να είναι **σκούρο** τζιν στα πιο πάνω χρώματα, χωρίς ανοίγματα ή άλλα σχέδια.

 Για τα κορίτσια επιτρέπεται και η γκρι φούστα κανονικού μήκους. * Απαγορεύονται τα κολάν και οι φόρμες.

Στολή φυσικής αγωγής:* Μπλούζα λευκή, μαύρη ή γκρίζα, (χωρίς γιακά) χωρίς γράμματα ή σχέδια.
* Φόρμα άσπρη, μαύρη ή σκούρα μπλε
* Κοντό παντελόνι μαύρο, γκρίζο ή μπλε
* Παπούτσια άσπρα, μαύρα ή σκούρα μπλε
 | * Αγόρια: παντελόνι γκρι
* Κορίτσια: Φούστα γκρι με 2 πιέτες μπροστά
* Άσπρο πουκάμισο
* Παπούτσια μαύρα
* Γραβάτα μπλε
 |

Ευπρέπεια και προσωπική υγιεινή

* Οι μαθητές/τριες πρέπει να φροντίζουν επιμελώς την προσωπική τους υγιεινή.
* Απαγορεύεται το μακιγιάζ, τα βαμμένα νύχια ή τα βαμμένα μαλλιά.
* Κοσμήματα: Μόνο ένα ζευγάρι διακριτικά σκουλαρίκια επιτρέπεται και μόνο για τα κορίτσια.

**Αναφορικά με το τζιν παντελόνι διευκρινίζονται τα ακόλουθα:**

* Το τζιν που επιτρέπεται είναι κανονικό μακρύ παντελόνι, σε μαύρο τζιν ύφασμα, χωρίς οποιεσδήποτε επιγραφές ή διαφημιστικά μηνύματα και σχέδια.

Δεν επιτρέπονται σε καμιά περίπτωση τα ξεθωριασμένα, ξεβαμμένα και σκισμένα τζιν.

Οι μαθήτριες μπορούν, εάν επιθυμούν, να φορούν επίσης φούστα μέχρι το γόνατο ή μαύρο τζιν παντελόνι (όχι κολάν).

Δεν επιτρέπονται τα υπερβολικά στενά ή χαμηλόμεσα παντελόνια ή φούστες.

* + - Οι μαθητές/τριες φορούν καθημερινά και καθ’ όλη τη διάρκεια του σχολικού έτους, συμπεριλαμβανομένων και των εξεταστικών περιόδων την καθορισμένη (καθημερινή) στολή.
* Η προσέλευση μαθητών/τριών στο Σχολείο χωρίς στολή αποτελεί πειθαρχικό παράπτωμα που τιμωρείται. Οι μαθητές/τριες παραπέμπονται στον/στην Υπεύθυνο/η Β.Δ. που επιλαμβάνεται του θέματος. Τυχόν συνέχιση του παραπτώματος συνεπάγεται και ανάλογη αύξηση πειθαρχικών μέτρων.

**Φόρμες:**

Φόρμες μονόχρωμες μαύρου, σκούρου μπλε ή σκούρου γκρι χρώματος μπορούν να φορούν οι μαθητές/τριες **μόνο μετά από σχετική ανακοίνωση** του σχολείου και **μόνο κατά τη χειμερινή περίοδο**. Σε αυτή την περίπτωση δεν επιτρέπονται τα κολάν και οι φόρμες τύπου βράκας ή φόρμες που φέρουν αναγραμμένα γράμματα ή λωρίδες και σχέδια άλλου χρώματος.

Η ένδυση του/της μαθητή/τριας με φόρμες οποιαδήποτε άλλη ημέρα, που δεν περιλαμβάνεται στο πιο πάνω χρονικό διάστημα, συνιστά παράπτωμα και επισύρει την προβλεπόμενη ποινή.

**Σημείωση: Μαθητής/τρια που αντιμετωπίζει οικονομικά προβλήματα και δεν μπορεί να ανταποκριθεί στις απαιτήσεις του κανονισμού για τη στολή, ενημερώνει έγκαιρα το Σχολείο, ώστε να καταστεί δυνατή η αντιμετώπιση του προβλήματος.**

* + 1. **Στολή εκδρομής**

Στις εκδρομές οι μαθητές/τριες μπορούν να φορούν παντελόνι τζιν, χρώματος μπλε ή μαύρου και γενικά να είναι ντυμένοι απλά. Να αποφεύγονται τα εξεζητημένα ρούχα.

**Ε. ΕΙΣΟΔΟΣ – ΕΞΟΔΟΣ ΑΠΟ ΤΟ ΣΧΟΛΕΙΟ ΚΑΙ ΤΗΝ ΤΑΞΗ**

1. **Είσοδος στο σχολείο**

Οι μαθητές/τριες προσέρχονται έγκαιρα στο Σχολείο, ώστε στις 7.30΄ να βρίσκονται στην τάξη τους. Για μαθητή/τρια που καθυστερεί να μπει στην τάξη σημειώνεται ηλεκτρονικά από τον/τη διδάσκοντα/σκουσα Καθηγητή/τρια η καθυστέρηση στο απουσιολόγιο και γύρω στις 8.00 π.μ. αποστέλλεται SMS στον Γονέα/Κηδεμόνα, ο οποίος ενημερώνεται για την καθυστέρηση ή την απουσία από την 1η περίοδο.

 Στην περίπτωση που διαπιστωθεί, είτε από τους/τις διδάσκοντες/ουσες, είτε από τον/την Β.Δ., ότι συστηματικά και σκόπιμα κάποιοι/ες μαθητές/τριες καθυστερούν, τότε επιβάλλονται και άλλα παιδαγωγικά μέτρα.

Οι μαθητές/τριες ενημερώνονται για τις απουσίες τους από τον Υπεύθυνο/η Καθηγητή/τρια του τμήματος στις μηνιαίες συναντήσεις του/της Υπεύθυνου/ης με το τμήμα του. Οι γονείς των μαθητών/τριών με πολλές απουσίες ενημερώνονται με επιστολή από τον κηδεμονεύοντα Βοηθό Διευθυντή.

1. **Έξοδος από το σχολείο**

**Τονίζεται ότι η έξοδος των μαθητών/τριών από το Σχολείο στη διάρκεια των μαθημάτων ή των διαλειμμάτων, χωρίς τη γραπτή άδεια του/της αρμόδιου/ας Β.Δ., συνιστά σοβαρό πειθαρχικό παράπτωμα.**

Σε περίπτωση σοβαρού λόγου παραχωρείται **γραπτή άδεια** εξόδου από το Σχολείο από τον/την εφημερεύοντα/ουσα Βοηθό Διευθυντή/ντρια, αφού προηγηθεί επικοινωνία του με τον Γονέα/Κηδεμόνα. Την άδεια εξόδου υπογράφει ο διδάσκων/ουσα και ο εφημερεύων/ουσα Βοηθός Διευθυντής/ντρια. Για λόγους ασφάλειας των μαθητών, **ο γονέας/κηδεμόνας πρέπει να παραλάβει το παιδί του από το σχολείο και να υπογράψει την άδεια εξόδου.**

Τον μαθητή/τρια μπορεί να παραλάβει και άλλο οικείο πρόσωπο, της έγκρισης του γονέα/κηδεμόνα.

1. **ΚΑΘΥΣΤΕΡΗΜΕΝΗ ΠΡΟΣΕΛΕΥΣΗ ΣΤΗΝ ΤΑΞΗ**

**Ο μαθητής/τρια δεν δικαιούται καμία καθυστέρηση στην τάξη**

* 1. Η καθυστερημένη προσέλευση μαθητή στο μάθημα καταγράφεται από τον διδάσκοντα στην ηλεκτρονική διοίκηση. Αν η καθυστέρηση υπερβεί τα 20΄ καταγράφεται στην ηλεκτρονική διοίκηση και σημειώνεται και απουσία.
	2. Αν μαθητής/τρια καθυστερήσει περισσότερο από 10΄ στην προσέλευσή του στην τάξη, οποιαδήποτε διδακτική περίοδο, πρέπει να φέρνει άδεια εισόδου από Β.Δ. και η καθυστέρηση καταγράφεται στην ηλεκτρονική διοίκηση .
1. Η συστηματική καθυστέρηση αποτελεί παράπτωμα και σύμφωνα με τους κανονισμούς προβλέπονται τα πιο κάτω παιδαγωγικά μέτρα:

**(α) *Μία (1) αδικαιολόγητη καθυστέρηση  Παιδαγωγικός Διάλογος***

***(β) Δύο (2)*** ***αδικαιολόγητες καθυστερήσεις – Επίπληξη***

***(γ) Τρεις(3) αδικαιολόγητες καθυστερήσεις Γραπτή συμφωνία – Επικοινωνία με το σπίτι***

***(δ) Τρεις (4) αδικαιολόγητες καθυστερήσεις  Τέσσερις (4)*** ***περίοδοι αποβολή με αναστολή και επικοινωνία με το σπίτι***

***(ε) Τέσσερις (8) αδικαιολόγητες καθυστερήσεις*** *** Οκτώ (8) περίοδοι αποβολή (4+4) και επικοινωνία με το σπίτι.***

***(στ) Κάθε επόμενες 8 φορές περίοδοι αποβολή .***

**Στ. ΔΙΑΔΙΚΑΣΙΕΣ ΑΝΤΙΜΕΤΩΠΙΣΗΣ ΠΡΟΒΛΗΜΑΤΩΝ**

1. **Αντιμετώπιση προβλήματος που αφορά το τμήμα**

Ο/Η μαθητής/τρια ή οι μαθητές/τριες αποτείνονται στο Συμβούλιο του Τμήματος.

Το Συμβούλιο επιλαμβάνεται του θέματος, όταν αυτό αφορά ολόκληρο το τμήμα και ενημερώνει τον/την Υπεύθυνο/η Καθηγητή/τρια.

Ο/Η Υπεύθυνος/η καθηγητής/τρια συζητά το θέμα με το Συμβούλιο ή και με την ολομέλεια του τμήματος.

Ο/Η Υπεύθυνος/η καθηγητής/τρια, με βάση τις συγκεκριμένες αποφάσεις και σε στενή συνεργασία με το Συμβούλιο, αντιμετωπίζει το θέμα - πρόβλημα.

Αν η φύση του θέματος - προβλήματος απαιτεί και την εμπλοκή της Διεύθυνσης, ο/η Υπεύθυνος/Υπεύθυνη καθηγητής/τρια αναφέρεται στον/στην Υπεύθυνο/ η του τμήματος Β.Δ., που επιλαμβάνεται του θέματος - προβλήματος ακολουθώντας την καθορισμένη διαδικασία.

Ο/Η Β.Δ., αν το κρίνει σκόπιμο ή το ζητήσουν οι εμπλεκόμενοι στο θέμα - πρόβλημα, αναφέρει την περίπτωση στον/στη Διευθυντή/τρια του Σχολείου.

Ευαίσθητα, λεπτά ή εμπιστευτικά θέματα - προβλήματα πρέπει να τυγχάνουν διακριτικής διερεύνησης, με την εμπλοκή του Γραφείου της Υπηρεσίας Συμβουλευτικής και Επαγγελματικής Αγωγής (Υ.Σ.Ε.Α.), πάντοτε με σεβασμό της προσωπικότητας και με την περιφρούρηση της αξιοπρέπειας του/της μαθητή/τριας ή των μαθητών/τριών που αντιμετωπίζουν ευαίσθητα και εμπιστευτικής φύσεως προβλήματα.

Για την αντιμετώπιση προσωπικού θέματος-προβλήματος ο/η ενδιαφερόμενος/η μαθητής/τρια, εκτός από τον/την Σύμβουλο καθηγήτρια, μπορεί να απευθύνεται στον/στην Υπεύθυνο/η Καθηγητή/τρια ή Β.Δ. ή, αν είναι απόλυτα αναγκαίο, στον/στη Διευθυντή/τρια.

Για την αντιμετώπιση προσωπικών προβλημάτων κάθε είδους (οικογενειακών, συναισθηματικών, οικονομικών, σχολικών), οι μαθητές/τριες προτρέπονται να ζητούν τη βοήθεια του Γραφείου της Συμβουλευτικής και Επαγγελματικής Αγωγής (Υ.Σ.Ε.Α.), που έχει την αρμοδιότητα και την ευθύνη για τον χειρισμό τέτοιων προβλημάτων. Το Γραφείο χειρίζεται τα θέματα αυτά ως άκρως εμπιστευτικά και ενεργεί και συμβουλεύει προς το καλώς νοούμενο συμφέρον των μαθητών/τριών.

1. **Παιδαγωγικά μέτρα**

Η διαχείριση της παραβατικής συμπεριφοράς μαθητών/τριων γίνεται με βάση τους Κανονισμούς Λειτουργίας των Δημοσίων Σχολείων Μέσης Εκπαίδευσης και καταγράφονται στον πίνακα που ακολουθεί.

|  |  |
| --- | --- |
| **ΣΥΜΠΕΡΙΦΟΡΑ** | **ΠΡΟΤΕΙΝΟΜΕΝΑ ΠΑΙΔΑΓΩΓΙΚΑ ΜΕΤΡΑ [KAN. 22.(2)(α)]** |
| **1. Φοιτηση, εμφανιση, γενικη συμπεριφορα** |
| (α) Συστηματική καθυστέρηση προσέλευσης στην τάξη | ΚΑΝΟΝΙΣΜΟΣ 22.(2)(α) (i-iv, vii, viii)(i) Ο παιδαγωγικός διάλογος (ii) Η παρατήρηση (iii) Η επίπληξη (iv) Η κοινή γραπτή παιδαγωγική δέσμευση (vii) Η εκτέλεση κοινωφελούς σχολικής εργασίας(viii) Η αποβολή μέχρι δύο (2) ημέρες.  |
| (β) Απουσία από μάθημα ή σχολική εκδήλωση χωρίς άδεια ή αδικαιολόγητη απουσία από το Σχολείο |
| (γ) Αποχώρηση από το Σχολείο ή σχολική εκδήλωση χωρίς άδεια |
| (δ) Έξοδος από τον σχολικό χώρο χωρίς άδεια |
| (ε) Ψευδείς δηλώσεις - παραποίηση και/ή καταστροφή σχολικών εγγράφων |
| (στ) Παρά τις συστάσεις, συστηματική παρέκκλιση από τους κανονισμούς για ευπρεπή εμφάνιση |
| (ζ) Παρεμπόδιση της ομαλής διεξαγωγής μαθήματος ή άλλων σχολικών εκδηλώσεων. |
| (η) **Κινητά τηλέφωνα ή άλλα παρόμοια ηλεκτρονικά μέσα:** |
|  I. Παρουσία κινητού τηλεφώνου, εκτός ώρας διαλείμματος (τάξη/συγκέντρωση/εκδήλωση) |
|  ΙΙ. Ενεργοποίηση κινητού τηλεφώνου εκτός ώρας διαλείμματος (τάξη/ συγκέντρωση/εκδήλωση) |
| ΙΙΙ. Χρήση κινητού τηλεφώνου κατά τη διάρκεια της ημέρας, εκτός ώρας διαλείμματος (τάξη/συγκέντρωση/εκδήλωση) | ΚΑΝΟΝΙΣΜΟΣ 22.(2)(α) (i-iv, vii-xi)  (i) Ο παιδαγωγικός διάλογος (ii) Η παρατήρηση (iii) Η επίπληξη (iv) Η κοινή γραπτή παιδαγωγική δέσμευση (vii) Η εκτέλεση κοινωφελούς σχολικής εργασίας(viii) Η αποβολή μέχρι δύο (2) ημέρες(ix) Η γραπτή προειδοποίηση για αλλαγή τμήματος (x) Aλλαγή τμήματος (xi) Η αποβολή μία (1) έως τέσσερις (4) ημέρες. (Διευθυντής/τρια) |
| ΙV. Παραβίαση προσωπικών δεδομένων με τη χρήση κινητού τηλεφώνου | ΚΑΝΟΝΙΣΜΟΣ 22.(2)(α) (xi-xiv)(xi) Η αποβολή μία (1) έως τέσσερις (4) ημέρες (Διευθυντής/τρια)(xii) Η αποβολή μία (1) έως έξι (6) ημέρες (Πειθαρχικό)(xiii) Η αποβολή μία (1) έως οκτώ (8) ημέρες (Καθηγητικός σύλλογος)(xiv) Η αποβολή για πάντα από το Σχολείο. (Καθηγητικός σύλλογος) |
| Νοείται ότι σε όλες τις πιο πάνω περιπτώσεις (η) (I-IV), ο/η εκπαιδευτικός αφαιρεί το κινητό τηλέφωνο από τον/τη μαθητή/τρια, αφού αυτό απενεργοποιηθεί, παραδίνεται στη Γραμματεία του Σχολείου και του επιστρέφεται με τη λήξη των μαθημάτων της ημέρας. |
| (θ) Αδικαιολόγητη συναναστροφή με εξωσχολικούς κατά τη διάρκεια λειτουργίας του Σχολείου χωρίς άδεια | ΚΑΝΟΝΙΣΜΟΣ 22.(2)(α) (i-iv,vii,viii) (i) Ο παιδαγωγικός διάλογος (ii) Η παρατήρηση (iii) Η επίπληξη (iv) Η κοινή γραπτή παιδαγωγική δέσμευση (vii) Η εκτέλεση κοινωφελούς σχολικής εργασίας(viii) Η αποβολή μέχρι δύο (2) ημέρες. |
| (ι) Δολίευση ή απόπειρα δολίευσης κατά τη διάρκεια γραπτής εξέτασης, γραπτού δοκιμίου, διαγωνίσματος και γραπτού σχολικού διαγωνισμού |
| **2.Κάπνισμα και χρήση οινοπνευματωδών ποτών στο σχολικό χώρο** |
| 2.(α)Κάπνισμα  | ΚΑΝΟΝΙΣΜΟΣ 22.(2)(α) (i-v, viii,ix )(i) Ο παιδαγωγικός διάλογος (ii) Η παρατήρηση (iii) Η επίπληξη (iv) Η κοινή γραπτή παιδαγωγική δέσμευση (viii) Η αποβολή μέχρι δύο (2) ημέρες(ix) Η γραπτή προειδοποίηση για αλλαγή τμήματος  |
| 2.(β)χρήση οινοπνευματωδών ποτών στο σχολικό χώρο | ΚΑΝΟΝΙΣΜΟΣ 22.(2)(α) (i-iv,vii,viii, xi )(i) Ο παιδαγωγικός διάλογος (ii) Η παρατήρηση (iii) Η επίπληξη (iv) Η κοινή γραπτή παιδαγωγική δέσμευση(vii) Η εκτέλεση κοινωφελούς σχολικής εργασίας(viii) Η αποβολή μέχρι δύο (2) ημέρες xi) Η αποβολή μία (1) έως τέσσερις (4) ημέρες(Διευθυντής/τρια) |
| **3.Αδικήματα κατά της περιουσίας που αφορούν το σχολείο ή το προσωπικό σχολείου ή τους μαθητές ή σχολικό λεωφορείο** |
| 3.(α)Kλοπή/ απόπειρα κλοπής, εντός και εκτός σχολείου3.(β)Κακόβουλη ζημιά εντός και εκτός σχολείου | ΚΑΝΟΝΙΣΜΟΣ 22.(2)(α) (i-iv, vi-viii, xi- xii)  i) Ο παιδαγωγικός διάλογος (ii) Η παρατήρηση (iii) Η επίπληξη (iv) Η κοινή γραπτή παιδαγωγική δέσμευση(vi)αποζημίωση(vii) Η εκτέλεση κοινωφελούς σχολικής εργασίας(viii) Η αποβολή μέχρι δύο (2) ημέρες(xi) Η αποβολή μία (1) έως τέσσερις (4) ημέρες(Διευθυντής/τρια)(xii) Η αποβολή μία (1) έως έξι (6) ημέρες. (Πειθαρχικό) |
| **4.Κατοχή και μεταφορά επικίνδυνων αντικειμένων στο σχολικό χώρο** | ΚΑΝΟΝΙΣΜΟΣ22.(2)(α)(i-vi, viii,xii,xiii )(i) Ο παιδαγωγικός διάλογος (ii) Η παρατήρηση (iii) Η επίπληξη (iv) Η κοινή γραπτή παιδαγωγική δέσμευση(vi)αποζημίωση(viii) Η αποβολή μέχρι δύο (2) ημέρες(xii) Η αποβολή μία (1) έως έξι (6) ημέρες(Πειθαρχικό)(xiii) Η αποβολή μία (1) έως οκτώ (8) ημέρες (Καθηγητικός σύλλογος) |
| **5.Αδικήματα** |
| 5.(α)Υβριστική ή ρατσιστική ή σεξιστική συμπεριφορά ή και λεκτική συμπεριλαμβανομένης και της διαδικτυακής | ΚΑΝΟΝΙΣΜΟΣ 22.(2)(α) (i-v, vii,viii,xi)(i) Ο παιδαγωγικός διάλογος (ii) Η παρατήρηση (iii) Η επίπληξη (iv) Η κοινή γραπτή παιδαγωγική δέσμευση(v )παραπομπή στη διεύθυνση(vii) Η εκτέλεση κοινωφελούς σχολικής εργασίας(viii) Η αποβολή μέχρι δύο (2) ημέρες xi) Η αποβολή μία (1) έως τέσσερις (4) ημέρες(Διευθυντής/τρια) |
| 5.(β)Σεξουαλική παρενόχληση Σωματική ή ψυχολογική βία με ή χωρίς αντικείμενο  | ΚΑΝΟΝΙΣΜΟΣ 22.(2)(α) (i-v, vii-xiv) (i) Ο παιδαγωγικός διάλογος (ii) Η παρατήρηση (iii) Η επίπληξη (iv) Η κοινή γραπτή παιδαγωγική δέσμευση (v)παραπομπή στη διεύθυνση(vii) Η εκτέλεση κοινωφελούς σχολικής εργασίας(viii) Η αποβολή μέχρι δύο (2) ημέρες(ix) Η γραπτή προειδοποίηση για αλλαγή τμήματος(xi) Η αποβολή μία (1) έως τέσσερις (4) ημέρες (Διευθυντής/τρια)(xii) Η αποβολή μία (1) έως έξι (6) ημέρες (Πειθαρχικό)(xiii) Η αποβολή μία (1) έως οκτώ (8) ημέρες (Καθηγητικός σύλλογος)(xiv) Η αποβολή για πάντα από το Σχολείο.(Καθηγητικός σύλλογος) |
| 5.(γ)Εκφοβιστική συμπεριφορά | ΚΑΝΟΝΙΣΜΟΣ 22.(2)(α) (v, vii-xiv) (v)παραπομπή στη διεύθυνση(vii) Η εκτέλεση κοινωφελούς σχολικής εργασίας(viii) Η αποβολή μέχρι δύο (2) ημέρες(xi) Η αποβολή μία (1) έως τέσσερις (4) ημέρες(Διευθυντής/τρια)(xii) Η αποβολή μία (1) έως έξι (6) ημέρες(Πειθαρχικό)(xiii) Η αποβολή μία (1) έως οκτώ (8) ημέρες(Καθηγητικός σύλλογος)(xiv) Η αποβολή για πάντα από το σχολείο(Καθηγητικός σύλλογος) |
| 5.(δ)Σωματική βία σεξουαλικής φύσεως | ΚΑΝΟΝΙΣΜΟΣ 22.(2)(α) (xii-xiv) (xii) Η αποβολή μία (1) έως έξι (6) ημέρες(Πειθαρχικό)(xiii) Η αποβολή μία (1) έως οκτώ (8 ημέρες(Καθηγητικός σύλλογος)(xiv)Αποβολή για πάντα από το σχολείο(Καθηγητικός σύλλογος) |

Γίνεται σαφές, ότι στις κυρώσεις που προνοούνται στον ανωτέρω πίνακα υπόκεινται οι μαθητές/τριες που διαπράττουν παραπτώματα κατά τη διάρκεια λειτουργίας του Σχολείου. Στις ίδιες κυρώσεις υπόκεινται μαθητές/τριες και στην περίπτωση που το παράπτωμα διαπράχθηκε εκτός ωρών λειτουργίας του σχολείου, νοουμένου ότι το παράπτωμα αφορά περιουσιακά στοιχεία του σχολείου ή του προσωπικού αυτού, ή αφορά στην προσβολή της αξιοπρέπειας μαθητών ή προσωπικού του σχολείου.

Σε περίπτωση συστηματικής επανάληψης των παραπτωμάτων και των συμπεριφορών που αναφέρονται στον πιο πάνω πίνακα μπορεί ο/η μαθητής/τρια να παραπεμφθεί στο Πειθαρχικό Συμβούλιο ή στον Καθηγητικό Σύλλογο, αν αυτό κριθεί αναγκαίο για τη διασφάλιση της ομαλής λειτουργίας του Σχολείου.

Εκτός των πιο πάνω οι μαθητές/τριες πρέπει να έχουν υπόψη τους τα εξής:

Ο/Η καταγγελλόμενος/η μαθητής/τρια έχει το δικαίωμα να ακουστεί, τόσο πριν από τη λήψη απόφασης αναφορικά με την ενοχή του ή μη, όσο και πριν του επιβληθεί η ποινή, με σκοπό τον μετριασμό της. Σε περίπτωση που το παράπτωμα επισύρει το μέτρο της αποβολής, ο/η καταγγελλόμενος/η μαθητής/τρια έχει το δικαίωμα να ζητήσει όπως παρευρίσκεται στη διαδικασία εξέτασης του παραπτώματος ο Υπεύθυνος τμήματος ή άλλος καθηγητής.

 Το Σχολείο δεν διοργανώνει:

* Κανένα πάρτι, χορό, συναυλίες κτλ.
* Επισκέψεις ή εκδρομές εντός ή εκτός πόλεως εκτός από αυτές που προγραμματίστηκαν για τη φετινή σχολική χρονιά και που διεξάγονται κατά τη διάρκεια του εργάσιμου χρόνου του Σχολείου (7.30 π.μ. - 1.35 μ.μ.).
* Μονοήμερες, διήμερες, τριήμερες, κτλ. εκδρομές τα Σαββατοκύριακα εντός ή εκτός πόλεως ή Κύπρου.

Το Σχολείο δεν ευθύνεται για οποιεσδήποτε εκδηλώσεις διοργανώνουν οι μαθητές/μαθήτριες έξω από το Σχολείο.

Ζ. ΣΥΝΔΕΣΜΟΣ ΓΟΝΕΩΝ

Ο Σύνδεσμος Γονέων/Κηδεμόνων του Σχολείου μας συνεργάζεται στενά με τη Διεύθυνση, το Προσωπικό του Σχολείου και το Κ.Μ.Σ. με στόχο την ευημερία της μαθητικής κοινότητας και την ομαλή λειτουργία του Σχολείου.

Η τήρηση αυτών των κανονισμών από όλους/όλες μας διασφαλίζει την ομαλή λειτουργία του Σχολείου, που είναι σημαντικός παράγοντας για μια επιτυχημένη σχολική χρονιά και συντελεί στο να γίνει η δημοκρατία βίωμα και τρόπος ζωής.

Οι Εσωτερικοί Κανονισμοί εγκρίθηκαν και επικυρώθηκαν από την ολομέλεια του Καθηγητικού Συλλόγου σε συνεδρίαση (8η Πράξη ημερομηνίας 23/11/2023) και την ολομέλεια του Κεντρικού Μαθητικού Συμβουλίου. Λήφθηκαν, επίσης, υπόψη οι απόψεις του Συνδέσμου Γονέων/Κηδεμόνων.

Οι παρόντες Eσωτερικοί Kανονισμοί ισχύουν για όλη τη σχολική χρονιά μέχρι τηv επόμενη έκδοση/αναθεώρησή τους σύμφωνα με τους Κανονισμούς Λειτουργίας των Δημοσίων Σχολείων Μέσης Εκπαίδευσης.

 Οι παρόντες Εσωτερικοί Κανονισμοί υπογράφονται:

|  |  |
| --- | --- |
| **Εκ μέρους του Καθηγητικού Συλλόγου** | **Εκ μέρους του Κ.Μ.Σ.** |
| ………………………………………. | ………………………………………. |
| Δήμητρα Αλεξάνδρου(Εκπρόσωπος Συμβουλίου Διεύθυνσης) | Κιρίλα Στεφάν(Πρόεδρος) |
| **Η Διευθύντρια** | **Η Πρόεδρος του Διοικητικού Συμβουλίου Συνδέσμου Γονέων και Κηδεμόνων** |
| ………………………………………. | ………………………………………. |
| Ευγενία Θεμιστοκλέους Γεωργιάδη | Γαλήνη Ποποβίδου |